Elnökségi ülés 2010. február 9.
Főoldal | Elnökségi ülések | Elnökségi ülés 2010. február 9.
Tartalom találatai : 1275837
2010. február 14. vasárnap, 05:37
A SZABAD REPÜLŐK SZÖVETSÉGE ELNÖKSÉGÉNEK 2010. február 9-i ülésének döntései
Időpontja: 17.30
Fekete Kornélia BSE elnöke,
Tábor Tamás MKK koordinátor
1. A HFFA céljaiban szerepvállalás
Céljaink - felelősök
• honlapjaink fejlesztése (www.hffa.hu-Szőlő, www.madartoll.hu - Guriga, linkek a pg.c2-re-Indián). A klubjaink honlapján is jelenjen meg a hffa linkje.
• az élsport támogatása (díjkiosztó – Guriga, sporttámogatási javaslat – elnökség)
• növekedjen az együttműködők száma – ennek érdekében is támogatjuk az MKK-t
• nagyobb légtér – Nelly
• EHPU kapcsolat - Marci
• jogszabály alkotás, érdekvédelem - Guriga
• starthelyek támogatása - Szőlő
• szakmai egység visszaállítása – valamennyi elnökségi tag.
• Azonnali lépéseket kell tennünk érdekeink védelmében (sajtó - Guriga, aláírás-gyűjtés - Nelly, javaslat tisztújításra – Pálfi BG.)
• Nyilvántartás pontosítása, hatóságnak bemutatása - Szőlő
• Pénzügyi helyzet nyomon követése – Kubicsek A.
• MKSSz – együttműködés – Guriga, Kubicsek A.
• Hatósági egyeztetések – Marci
• KBSz kapcsolat - Nelly
2. Díjkiosztó
A díjkiosztóra a szakág állja az év sportolók kupái és az évben rekordot repült versenyzők plakettjei költségét.
A 2009-es év sárkányrepülő sportolója: Bertók Attila (Amatőr SE)
A 2009-es év siklóernyős távrepülő sportolója Forgó Szilárd (Amatőr SE)
A 2009-es év női siklóernyős női távrepülő sportolója Ákos Zsuzsa (Airborne SE)
A 2009-es év siklóernyős célraszálló sportolója: Jenes Győző (Kettő SE)
A 2009-es év női siklóernyős célraszálló sportolója Urbányi Anikó (AC Hajdúszoboszló)
A 2009-es év acro-siklóernyős sportolója Takáts Pál (Amatőr SE)
Siklóernyős célraszálló rekordok 2009-ben:
Kerekes László (Amatőr SE) rekordot javított 2009-ben:
4 sorozatból 417 cm
Jenes Győző (Kettő SE) összesen 4 rekordot javított 2009-ben:
3 sorozatból 173 cm
4 sorozatból 361 cm
5 sorozatból 1033 cm
6 sorozatból 878 cm
Biri Norbert (Pannónia Solaris SE) rekordot javított 2009-ben:
5 sorozatból 635 cm
Kerekes Nóra (Amatőr SE) összesen 3 női rekordot javított 2009-ben:
4 sorozatból 633 cm
5 sorozatból 1633 cm
6 sorozatból 1731 cm
Urbányi Anikó (AC Hajdúszoboszló) összesen 4 női rekordot javított 2009-ben:
3 sorozatból 235 cm
4 sorozatból 241 cm
5 sorozatból 941 cm
6 sorozatból 1100 cm
Vereczkei András (AC Hajdúszoboszló) összesen 2 tandem rekordot javított 2009-ben:
4 sorozatból 1903 cm
6 sorozatból 2986 cm
Siklóernyős távrepülő rekordok 2009-ben:
Ákos Zsuzsa (Airborne SE) Női Magyar és Nemzeti Szabadtáv-rekord 128,5 km
Daragó Ágnes (Eged Eagles) Női Magyar és Nemzeti Szabadtáv – rekord 132,5 km
Nagy Máté (MPC SE) Magyar és Nemzeti Magasságnyerés-rekord 2658 m
3. Az MKK támogatása
A szakbizottság az MKK rendezésével kapcsolatosan nem jelölt ki mást a rendezésre. Mivel ennek anyagi konzekvenciái is vannak, ezért a 2010-es nevezést az MKK rendezői kérésére az XContest felé a szakág költségvetéséből biztosítja.
4. Sárkányrepülő csapatvezető kijelölése.
A szakbizottság Szász Pétert bízza meg a csapatvezetői teendők ellátásával. Az EB rendező jelezte, hogy egy plusz versenyző nevezésére van lehetőségünk. A csapatvezető jelölje ki a nevezendő versenyzőt, és a 100 Euro előleget a rendezőnek a szükséges adatokkal a HFFA küldje meg.
Az elnökségi ülés végén a HFFA elnöke nehezményezte, hogy az elnökségi ülésen korábban már többször előfordult módon konkrétumok nélküli homályos utalások alapján megkérdőjelezik az állítását, annak ellenére, hogy ő érvei mellett adatokat, dátumokat, jegyzőkönyveket tud felmutatni. Mégis többedszer fordulhat elő, hogy a tények meghallgatása nélkül kelljen igaztalan vádakat eltűrnie, és ha ellenvéleménye van akkor azt rögtön személyeskedésnek tüntetik fel, hogy a tényekről a figyelmet eltereljék.
A konkrét eset (a csepp a pohárban) jelenleg az az állítás volt, miszerint valamikor (ezt sem az időpontra, sem a helyszínre, sem a körülményekre vonatkozóan semmilyen ellenőrizhető, vagy visszakereshető tény nem bizonyítja, csak homályos vádaskodás) a jelenlegi HFFA elnök - nem tudni milyen szerepben és mikor - ígéretet tett a szakág pénzéből az MKK 2009-es díjazás támogatására. Jól nyomon követhető, hogy a pénzügyi tervezést a HFFA a 2009. áprilisi közgyűlést követően végezte el, és sehol nincs nyoma az említett javaslatnak.
Ha a fenti megállapítás igaz lenne, akkor az ígéret hatásköri túllépésnek minősülne, abban a tekintetben, hogy a sporttámogatások elosztásának kereteiről mindig a közgyűlés döntött, egyének sosem.
Ez a vita alkalmat adott arra, hogy az elnökség olyan ígéretet tett, amely korábban sem igényként, sem döntésként nem merült fel közgyűlési fórumokon.
Miután sorozatban fordul elő, hogy az MKK bizottság egyes tagjai az elnök személyének szándékos lejáratásán fáradoznak internetes fórumokon való alaptalan rágalmazásokkal és hazudozásokkal, és mert ez a helyzet nem segíti a szervezet pozitív megítélését, a HFFA jelenlegi választott elnöke
lemondott a választott funkciójáról és javasolja, hogy a helyére alkalmasabb személyt jelöljenek a következő HFFA közgyűlésen.
( A jelen lévő elnökségi tagok nem fogadták el az elnök lemondását, a kérdést elnapoltuk) – főtitkári bejegyzés